যুক্তরাষ্ট্রে বন্দুকধারীর গুলিতে নিহত ৩
মার্কিন যুক্তরাষ্ট্রের লস অ্যাঞ্জেলসের টরেন্সে বন্দুকধারীর গুলিতে অন্তত তিনজন নিহত হওয়ার ঘটনা ঘটেছে। এ ছাড়া বন্দুকধারীর গুলিতে কমপক্ষে চারজন আহত হয়েছেন। 







শনিবার স্থানীয় সময় সকালের দিকে লস অ্যাঞ্জেলসে এ ঘটনা ঘটেছে। তবে পুলিশ বলছে, সন্দেহভাজন বন্দুকধারীর খোঁজে তল্লাশি শুরু হয়েছে।




টরেন্সের পুলিশ বিভাগ বলছে, ওই এলাকায় গুলিতে বেশ কয়েকজনের হতাহতের খবর টেলিফোনে পাওয়ার পর তারা ঘটনাস্থলে পৌঁছায়। পুলিশ ঘটনাস্থল থেকে দু’জনকে উদ্ধারের পর হাসপাতালে পাঠিয়েছে। দু’জন অন্যত্র চিকিৎসা নিতে চাওয়ায় তাদের ছেড়ে দেয়া হয়েছে। এছাড়া ঘটনাস্থলে গুলিতে মারা গেছে তিনজন।
এদিকে স্থানীয় গণমাধ্যম বলছে, লস অ্যাঞ্জেলসের গ্যাবল হাউস বৌলে মারধরের এক ঘটনার পর এ গোলাগুলি হয়েছে।

মার্কিন যুক্তরাষ্ট্রের লস অ্যাঞ্জেলসের টরেন্সে বন্দুকধারীর গুলিতে অন্তত তিনজন নিহত হওয়ার ঘটনা ঘটেছে। এ ছাড়া বন্দুকধারীর গুলিতে কমপক্ষে চারজন আহত হয়েছেন।